Na osnovu odredbi člana 15. Zakona o principima lokalne samouprave Federacije Bosne i Hercegovine (“Službene novine Federacije Bosne i Hercegovine” broj: 49/06, 51/09) i člana 7. Odluke o kriterijima i postupku dodjele sredstava iz budžeta Općine Stari Grad Sarajevo za projekte elektronskih medija (“Službene novine Kantona Sarajevo” broj: ), Općinski načelnik Općine Stari Grad Sarajevo raspisuje

**JAVNI POZIV**

**za dodjelu finansijskih sredstava za projekte elektronskih/digitalnih medija (web portali)**

Općina Stari Grad Sarajevo, u skladu sa Odlukom o kriterijima i postupku dodjele sredstava iz budžeta Općine Stari Grad Sarajevo, raspisuje Javni poziv za dodjelu finansijskih sredstava za projekte elektronskih/digitalnih medija (web portali) u 2024. godini, za proizvodnju i objavu kvalitetnih programskih sadržaja putem digitalnih medija koji će služiti jačanju transparentnosti, participacije i informisanja građana.

**I - PREDMET JAVNOG POZIVA**

Predmet ovog Javnog poziva jeste podnošenje prijava za finansiranje projekata elektronskih/digitalnih medija za 2024. godinu, usmjerenih na aktivnostima i djelatnostima na području Općine Stari Grad Sarajevo.

**II -** **OPĆI I POSEBNI KRITERIJI ZA DODJELU FINANSIJSKIH SREDSTAVA ZA PROJEKTE**

Kriteriji za dodjelu finansijskih sredstava iz Budžeta shodno ovom Javnom pozivu utvrđuju se kao opći kriteriji, koje aplikanti moraju ispuniti i posebni kriteriji, koji se posebno boduju na skali od 1 do 5, po kriteriju.

**Opći kriteriji,** koje elektronski/digitalni mediji (web portal) moraju ispuniti za dodjelu finansijskih sredstava iz Budžeta Općine za projekte po raspisanom Javnom pozivu su sljedeći:

* da su osnovani i registrovani u Bosni i Hercegovini (privredna lica ili neprofitne organizacije, koje moraju dokazati vlasništvo domene za koji portal apliciraju);
* da je projekat usmjeren na aktivnosti i djelatnosti na području Općine;
* da se projektima doprinosi realizaciji ciljeva i prioriteta, koje je Općina odredila kroz relevantne strateške dokumente;
* opravdana finansijska sredstava koja su dodijeljenja za projekte elektronskih medija za prethodne godine, ukoliko su ista bila dodijeljena.

**Posebni kriteriji**, koji se boduju na skali od 1 do 5, po kriteriju za dodjelu finansijskih sredstava iz Budžeta za projekte elektronskih medija su:

* ekonomska ili društvena opravdanost projekta, čije finansiranje se predlaže, za Općinu i stanovništvo Općine;
* rezultati koji se projektom mogu postići na lokalnom, kantonalnom, federalnom, državnom ili međunarodnom nivou;
* efekti projekta, koji su evidentni i mjerljivi na populaciji koju zastupa;
* dodatno se boduje na skali od 1 do 10 kriterij: vidljivost i posjećenost portala prema službenim mjerenjima i istraživanjima (relevantna staistika putem „dotmetrics“).

Aplikanti su, prema odredbama Odluke o kriterijima i postupku dodjele sredstava iz budžeta Općine Stari Grad Sarajevo, a u vezi sa ovim Javnim pozivom su elektronski, odnosno digitalni mediji (web portali).

**III - PRIJAVA NA JAVNI POZIV**

Uz popunjenu aplikaciju, koja je sastavni dio Javnog poziva, za prijavu na isti, aplikant je obavezan dostaviti sljedeću dokumentaciju:

* Opis projekta, koji sadrži ciljeve projekta, potrebna sredstva za realizaciju projekta i period trajanja projekta;
* Rješenje o registraciji;
* Uvjerenje o poreskoj registraciji – identifikacioni broj;
* Izvještaj o urednom finansijskom poslovanju (bilans stanja, bilans uspjeha i narativni izvještaj za prethodnu godinu);
* Dokaz o urednom pravdanju sredstava dodijeljenih u prethodnim godinama iz Budžeta Općine;
* Drugu dokumentaciju kojom dokazuju eventualnu ispunjenost posebnih kriterija iz tačke II ovog Javnog poziva.

**IV – FINANSIJSKA SREDSTVA PREDVIĐENA ZA PROJEKTE PO OVOM JAVNOM POZIVU**

Finansijska sredstva za projekte po ovom Javnom pozivu su osigurana u budžetu Općine Stari Grad Sarajevo za 2014. godinu u iznosi od 30.000 KM (slovima: tridesesethilljada konvertibilnih maraka).

**IV - NAČIN PRIJAVE I ROK ZA PODNOŠENJE PRIJAVE**

Ovaj Javni poziv se objavljuje u jednim dnevnim novinama i na web stranici Općine Stari Grad Sarajevo. Rok za podnošenje prijava je petnaest (15) dana od posljednje objave ovoga Javnog poziva, odnosno do 20.05.2024. godine.

Prijava se podnosi poštom preporučeno ili putem službenog protokola Općine Stari Grad Sarajevo u zatvorenoj koverti na adresu:

**Općina Stari Grad Sarajevo**

**Zelenih beretki 4, sa naznakom**

**Prijava za Javni poziv za dodjelu finansijskih sredstava za projekte elektronskih/digitalnih medija (web portali)**

**NE OTVARATI!**

Aplikacije uz koje nije dostavljena obavezna dokumentacija iz tačke III ovog Javnog poziva, Komisija odbacuje kao da nisu ni podnesene i o istom obavještava aplikanta pismenim putem.

**V - REZULTATI JAVNOG POZIVA I POTPISIVANJE UGOVORA**

Općinski načelnik imenuje Komisiju za postupanje po aplikacijama na Javni poziv za finansiranje projekata elektronskih medija (u daljem tekstu: Komisija). Komisija pregleda sve aplikacije sa dostavljenom dokumentacijom i opisom projekta. Aplikacije koje ispunjavaju opće i posebne kriterije, utvrđene Odlukom o kriterijima i postupku dodjele sredstava iz budžeta Općine Stari Grad Sarajevo, dostavlja Općinskom načelniku na dalje postupanje uz preporuku da li da odobri dodijeljivanje sredstava za predmetni projekat. Po osnovu Odluke o kriterijima i postupku dodjele sredstava iz budžeta Općine Stari Grad Sarajevo, Općinski načelnik na osnovu preporuke Komisije donosi akt kojim odlučuje o dodjeli finansijskih sredstava – granta elektronskim medijima za projekte u tekućoj godini.

Općinski načelnik po osnovu navedenog akta iz tačke V ovog Javnog poziva zaključuje ugovor o dodjeli finansijskih sredstava sa elektronskim medijima. Dodijeljena sredstva po osnovu ugovora elektronski medij je obavezan opravdati najkasnije u roku od 12 (dvanaest) mjeseci od dana potpisivanja istog. Ukoliko se ne opravdaju sredstva na ovaj način, podnosilac zahtjeva je obavezan finansijska sredstva vratiti u roku 30 (trideset) dana, u protivnom će se pokrenuti postupak pred nadležnim sudom putem Pravobranilaštva Općine Stari Grad Sarajevo, a isti neće imati pravo na dodjelu sredstava iz Budžeta Općine narednih 5 (pet) godina.

**VI - NAPOMENA**

Sva pitanja vezana uz konkurs mogu se postaviti elektronskim putem, slanjem upita na sljedeću adresu: info@starigrad.ba. Odgovori na pitanja poslat će se u najkraćem mogućem roku na adrese onih koji su pitanja postavili. Dostavljeni dokumenti se neće vraćati aplikantima po okončanju konkursne procedure.

Broj: 09-45-3865/24

Sarajevo, 03.05.2024. godine

 **OPĆINSKI NAČELNIK**

 **Irfan Čengić**